परंपरा से ही हमारा समाज कई विविधताओं को साथ लेकर चला है। संपूर्ण सृष्टि के विविध रंगी दृष्य के पीछे, उन सभी विविधताओं के अस्तित्व में ओतप्रोत जो सनातन व शाश्वत एकत्व है उसका साक्षात् बोध हमारे मनीषियों को हुआ। इसी बोध का प्रबोधन संपूर्ण जगत को कराने का साधन इस नाते उनके दुर्धर तप से हमारा राष्ट उत्पन्न हुआ और अबतक इसी प्रबोधन का सफल साधन बनने के लिये उसकी जीवनयात्रा चल रही है। सृष्टि के अस्तित्व तक इस प्रबोधन की आवश्यकता बनी रहेगी उस आवश्यकता को पूर्ण करने वाला यह राष्ट भी बना रहेगा। हमारे राष्ट को इसलिये अमर राष्ट कहा जाता है। जड़ता, कलह की स्वनिर्मित शृंखलाओं में बद्धविश्व को फिर उस प्रबोधन की आवश्यकता है। हमारे लिये अपने अस्तित्व के प्रयोजन को सिद्ध करने के लिये कर्तव्यबद्ध होकर चलने की घड़ी है। संपूर्ण अस्तित्व की एकता के सत्यपर दृढ़तापूर्वक स्थापित, उसी से निःसृत हमारे सनातन धर्म व संस्कृति को वर्तमान युग के अनुसार समझकर, देशकाल परिस्थिति के अनुरूप उसका नूतन आविष्कार, हमारे संगठित, बलसंपन्न, समतायुक्त, शोषणमुक्त, सर्वांगपरिपूर्ण,वैभवसंपन्न राष्ट जीवन को खड़ा करते हुए विश्व के सामने उदाहरण के रूप में रखना होगा। कई शतकों की विदेशी दासता व हमारी आत्मविस्मृति के कुप्रभावों से पूर्ण मुक्त होकर हमारे अपने विचारधन के आधार पर हमें राष्ट की नीतियाँ बनानी होंगी। उसके लिये हमारे उन सनातन मूल्यों, आदर्शों व संस्कृति की गौरवगरिमा श्रद्धापूर्व क हृदय में धारण करनी पडेगी। विश्व में आत्मविश्वासयुक्त पदक्षेपों के साथ राष्ट आगे बढ़ रहा है,विश्व को सहस्राब्दियों से पीड़ा देने वाली समस्याओं का अचूक समाधान दे रहा है, यह दृश्य अपने जीवन व कर्तृत्व से खडा करना पड़ेगा। संतशिरोमणि श्री गुलाबराव महाराज की विशाल ग्रंथसंपदा व दुर्धर जीवनतपस्या का सारांश में संदेश यही है। शासन का कार्य इस दिश का ध्रुव रखकर चलें; प्रशासन उसकी नीति का तत्पर व कार्यक्षम रहकर क्रियान्वयन करें व देश के अंतिम व्यक्ति तक सभी को सुखी, सुंदर, सुरक्षित व उन्नत जीवन का लाभ हो रहा है इस पर दोनों का ध्यान निरंतर रहे; इसके साथ-साथ समाज भी एकरस, संगठित व सजग होकर इन दोनों का सहयोग करें, प्रसंग पडने पर नियमन भी करें, यह राष्ट जीवन की उन्नति के लिये आवश्यक है। इन तीनों के एकदिशा में सुसूत्र व परस्पर संवेदनषील होकर समन्वित चलने से ही, आसुरी शक्तियों के छल-कपट व्यूहों के भ्रमजाल को भेदकर, समस्याओं व प्रतिकूलताओं की बाधाओं को चीरकर परम विजय की प्राप्ति में हम समर्थ हो सकेंगे।